b'\n_START_ARTICLE_\nGTK\n_START_PARAGRAPH_\nGTK ali Gimp Tool Kit je zbirka gradnikov za izdelavo grafi\xc4\x8dnih programov za X Window System (Linux, FreeBSD) ter Ms Windows, BeOS in \xc5\xa1e za ve\xc4\x8d operacijskih sistemov. Knji\xc5\xbenica je spisana v jeziku C, vendar ima povezovalne knji\xc5\xbenice za jezike C++, Java, C#, Python, PHP, D. Knji\xc5\xbenica je za\xc5\xa1\xc4\x8ditena pod GNU LGPL licenco, kar razvijalcem omogo\xc4\x8da izdelavo odprtokodnih kot komercialnih programov brez dodatnega nakupa licence._NEWLINE_GTK je odvisen od drugih knji\xc5\xbenic. Te so pa Atk (dostopnost), cairo (izris vektorske grafike), Glib (splo\xc5\xa1ne ve\xc4\x8dnamenske funkcije), Pango (izris mednarodnih besedil). Mo\xc5\xbeno je graditi grafi\xc4\x8den vmesnik z orodjem Glade, ki potem spremeni vmesnik v ustrezen XML zapis. Ta zapis se potem lahko uvozi v program. \xc4\x8ceprav GTK sam ne zna sestaviti okolje iz XML zapisa brez dodatne knji\xc5\xbenice, Ridley projekt na\xc4\x8drtuje zdru\xc5\xbeitev te knji\xc5\xbenice z GTK._NEWLINE_Primer enostavnega GTK programa, napisanega v C-ju_NEWLINE_ #include <gtk/gtk.h>_NEWLINE_ int main(int argc, char **argv)_NEWLINE_ {_NEWLINE_     GtkWidget *okno;_NEWLINE__NEWLINE_     gtk_init(&argc, &argv);_NEWLINE__NEWLINE_     okno = gtk_window_new(GTK_WINDOW_TOPLEVEL);_NEWLINE_     gtk_widget_show_all(okno);_NEWLINE__NEWLINE_     gtk_main();_NEWLINE_     return 0;_NEWLINE_ }_NEWLINE_Program bi z ustreznimi orodji prevedli na naslednji na\xc4\x8din:_NEWLINE_ $ gcc `pkg-config --libs --cflags gtk+-2.0` primer.c -o primer_NEWLINE_Knji\xc5\xbenico GTK mo\xc4\x8dno uporablja odprtokodno namizje GNOME, kot tudi XFce.'